Трэба адзначыць, што творчае жыццё гэтага чалавека заслугоўвае самых высокіх слоў, яму можна па-добраму пазайздросціць. Мне пашчасціла працаваць і нават проста быць знаёмай з Мікалаем Аляксеевічам. Ён і сапраўды незвычайны, бясконца ўлюбёны ў нашу самабытную культуру і матчыну песню, неабыякавы да сваёй радзімы, будучага беларусаў, яркая зорачка, якая збірае вакол сябе феерверк іскрамётнага таленту.